CELEX: 62020TN0752
Language: lv
Date: 2020-12-21 00:00:00
Title: Lieta T-752/20: Prasība, kas celta 2020. gada 21. decembrī – IMG/Komisija

15.2.2021   
            
            
               LV
            
            
               Eiropas Savienības Oficiālais Vēstnesis
            
            
               C 53/58
            
         
      Prasība, kas celta 2020. gada 21. decembrī – IMG/Komisija
      (Lieta T-752/20)
      (2021/C 53/75)
      Tiesvedības valoda – franču
      
         Lietas dalībnieki
      
      
         Prasītāja: International Management Group (IMG) (Brisele, Beļģija) (pārstāvji: L. Levi un J.-Y. de Cara, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atzīt šo prasību par pieņemamu un pamatotu;
                  līdz ar to
               
            
                  —
               
               
                  atzīt, ka ir iestājusies Eiropas Komisijas ārpuslīgumiskā atbildība;
               
            
                  —
               
               
                  piespriest atbildētājai atlīdzināt prasītājas ciestos zaudējumus, kuri lēšami – ar iespēju pārskatīt – 10 000 EUR mēnesī par laikposmu, kurš sākas 2015. gada decembra vidū un turpinās līdz sprieduma pasludināšanai šajā lietā – par morālo kaitējumu un 2,1 miljoni EUR – par mantisko kaitējumu (pieskaitot nokavējuma procentus);
               
            
                  —
               
               
                  piespriest atbildētājai atlīdzināt visus tiesāšanās izdevumus.
               
            
         Pamati un galvenie argumenti
      
      Lai pamatotu savu prasību, ar ko tiek lūgts atlīdzināt mantisko un morālo kaitējumu, kas tai esot nodarīts Komisijas un Eiropas Biroja krāpšanas apkarošanai (OLAF) rīcības rezultātā saistībā ar pret to vērsto izmeklēšanu, prasītāja izvirza šādus argumentus.
      
                  1.
               
               
                  Saistībā ar OLAF nepareizo rīcību prasītāja norāda uz šādiem pārkāpumiem.
                  
                              a)
                           
                           
                              Attiecībā uz izmeklēšanu prasītāja norāda uz Regulas Nr. 883/2013 (1) 1. panta, Lēmuma 1999/352 (2) 2. panta, OLAF darbiniekiem paredzētas izmeklēšanas procedūru pamatnostādnes 8.1. punktu pārkāpumu un rūpības pienākuma neizpildi.
                           
                        
                              b)
                           
                           
                              Attiecībā uz starptautiskas organizācijas jēdziena neievērošanu prasītāja norāda uz Regulas Nr. 1605/2002 (3) 53. un 53.d panta, Regulas Nr. 2342/2002 (4) 43. panta, un vajadzības gadījumā Regulas Nr. 966/2012 (5) 58. panta, kā arī Regulas Nr. 1268/2012 (6) 43. panta pārkāpumu. Tāpat prasītāja norāda uz starptautisko tiesību pārkāpumu un rūpības pienākuma neizpildi.
                           
                        
                              c)
                           
                           
                              Saistībā ar izmeklēšanas veikšanu prasītāja norāda, ka ir pārkāpts Regulas Nr. 883/2013 9. pants, OLAF pamatnostādņu 8.5. pants, objektivitātes princips, noteikumi par pierādījumu iegūšanu, rūpības pienākums un nevainīguma prezumpcija.
                           
                        
                              d)
                           
                           
                              Attiecībā uz ziņojuma sagatavošanu prasītāja norāda uz Regulas Nr. 883/2013 9. panta, objektivitātes principa, noteikumu par pierādījumu iegūšanu, rūpības pienākuma un nevainīguma prezumpcijas pārkāpumu.
                           
                        
            
                  2.
               
               
                  Kas attiecas uz OLAF un Komisijas nepareizo rīcību, prasītāja apgalvo, ka noplūdes dēļ, kuras rezultātā tika publicēts OLAF galīgais ziņojums, Komisija un OLAF nav izpildījušas savu konfidencialitātes pienākumu, ir pārkāpušas Regulas Nr. 883/2013 10. pantu, OLAF pamatnostādņu 8. pantu un LESD 339. pantu, kā arī nav ievērojušas rūpības pienākumu.
               
            
         (1)  Eiropas Parlamenta un Padomes Regula (ES, Euratom) Nr. 883/2013 (2013. gada 11. septembris) par izmeklēšanu, ko veic Eiropas Birojs krāpšanas apkarošanai (OLAF), un ar ko atceļ Eiropas Parlamenta un Padomes Regulu (EK) Nr. 1073/1999 un Padomes Regulu (Euratom) Nr. 1074/1999 (OV 2013, L 248, 1. lpp.).
      
         (2)  Komisijas Lēmums 1999/352/EK, EOTK, Euratom (1999. gada 28. aprīlis), ar ko izveido Eiropas Biroju krāpšanas apkarošanai (OLAF) (OV 1999, L 136, 20. lpp.).
      
         (3)  Padomes Regula (EK, EURATOM) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (OV 2002, L 248, 1. lpp.).
      
         (4)  Komisijas Regula (EK, Euratom) Nr. 2342/2002 (2002. gada 23. decembris), ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV 2002, L 357, 1. lpp.).
      
         (5)  Eiropas Parlamenta un Padomes Regula (ES, EURATOM) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV 2012, L 298, 1. lpp.).
      
         (6)  Komisijas Deleģētā regula (ES) Nr. 1268/2012 (2012. gada 29. oktobris) par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (OV 2012, L 362, 1. lpp.).